Gollivud aktrisasi Keyt Uinslet qizi bilan bir filmda suratga tushadi

Gollivud aktrisasi Keyt Uinslet va uning 21 yoshli qizi Mia Triplton bir filmda suratga tushadi. Ular “Men borman” dramasida bosh rollarni ijro etadi. Kartina kuchli hissiy kechinmalarga duch kelgan ayollar haqida hikoya qiladi, deb yozadi People Talk.

Keyt avvalroq qizi bilan birga 2014-yilda “Versaldagi muhabbat” filmida rol o‘ynagan, ammo unda Mia epizod qahramon sifatida ishtirok etgan. “Men borman” kartinasi esa ona-bola ishtirokidagi katta loyiha hisoblanadi.
Eslatib o‘tamiz, 1998-yilda Keyt Uinslet rejissor Jim Triplton bilan turmush qurgan. 2000-yilda juftlikning oilasida qiz farzand dunyoga kelgan va unga Mia deb ism qo‘yishgan. Oradan bir yil o‘tib, Keyt va uning turmush o‘rtog‘i Jim ajrashishga qaror qilgan.